proxectonos/corpus_dominio_legal_administrativo_tmp huggingface dataset:
10/02/2016 | Administración LocalMunicipal
Tordoia
Convocatoria de elección de xuíz de paz substituto

Convocatoria para a elección de xuíz de paz substituto De conformidade co previsto nos artigos 101.4 da Lei Orgánica 6/1985, do 1 de xullo, do Poder Xudicial e polo acordo pola Sala de Goberno do Tribunal de Xustiza de Galicia o día 14 de Outubro de 2011, convócase eleccións para os cargos de xuíz de paz substituto do municipio de Tordoia. Requisitos dos aspirantes Poderán participar na presente selección as persoas que reúnan os requisitos seguintes: a) Ser español. b) Ser maior de idade. c) Non estar incurso en algunhas das causas de incapacidade establecidas no artigo 303 da Lei Orgánica do Poder Xudicial. Segundo dito artigo estarán incapacitados para o exercicio do cargo de xuíz de paz: – Os impedidos física ou psiquicamente para a función xudicial. – Os condenados por delicto doloso mentres non obteñan a rehabilitación. – Os procesados ou inculpados por delicto doloso, en tanto non sexan absoltos ou se dicte auto de sobresemento. – Os que non estean non pleno exercicio dos seus dereitos civís. Solicitudes As solicitudes presentaranse, a través das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, no prazo de QUINCE días soltos a partir da publicación deste edicto no Boletín Oficial da Provincia. Á solicitude xuntarase a documentación seguinte: a) Certificado de nacemento ou fotocopia autenticada do DNI b) Certificado do Rexistro Central de Penados e Rebeldes e declaración complementaria de non estar inculpado ou procesado, conforme á Lei 68/1980. c) Xustificación dos méritos que alegue o solicitante. Elección e nomeamento A elección de xuíz de paz substituto será efectuada polo pleno do Concello de Tordoia mediante acordo adoptado co voto favorable da maioría absoluta dos seus membros, entre as persoas que reunindo os requisitos, o solicitasen. Se non houbese solicitudes, o pleno elixirá libremente. O candidato proposto polo Concello será nomeado xuíz de paz pola Sala de Goberno do Tribunal Superior de Xustiza por un período de catro anos. Tordoia, 20 de xaneiro de 2016. O alcalde Asdo.: Antonio Pereiro Liñares
10/02/2016 | Administración LocalMunicipal
A Capela
Padrón contribuíntes correspondente ao mes de xaneiro do exercicio 2016 da taxa pola prestación do servizo de ensino na Escola Municipal de Música e o período de pagamento en voluntaria

Por resolución desta alcaldía do día 1 de febreiro de 2016, aprobouse o padrón de contribuíntes correspondente ao mes de xaneiro do exercicio 2016 da taxa pola do servizo de ensino prestado na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 1 de febreiro de 2016 O alcalde Manuel Meizoso López
10/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.51328. SAT nº 826 Xuga do Brexeo - Sobrado

SAT Nº826 XUGA DO BREXEO, de conformidade co artigo 245 do Regulamento do dominio público hidráulico, solicita autorización para o vertido ao rego Lombaos (cunca do río Mandeo) dun caudal máximo de 10.950 m3/ano de augas residuais industriais e fecais depuradas procedentes das instalacións dunha industria láctea (queixería) localizada no lugar do Casal de Abaixo – Grixalba (t. m. Sobrado) e para a realización de obras en zona de policía do citado leito. As augas residuais industriais e fecais xeradas nas instalacións son conducidas para o seu tratamento nunha estación depuradora deseñada para un caudal de 30 m3/día e constituída polos seguintes elementos: Tamizado mediante reixa fixa de limpeza manual de 3 mm de luz de paso en arqueta en formigón armado de 2,5 x 0,7 m 2 e 0,5 m de calado. Homoxeneización e regulación de caudal en depósito en obra civil de 45 m 3 de volume útil (3 x 5 m 2 de superficie e 3 m de profundidade) dotado de aireador/axitador de fondo. Tratamento físico-químico por flotación forzada mediante dosificación de coagulante e floculante e posterior flotación en equipo en polipropileno de 2,5 m 2 de superficie e 2,5 m de profundidade, dotado de rañador de flotantes. Tratamento biolóxico en tanque de formigón armado de 192,5 m 3 útiles e 3,5 m de calado, dotado de aireación mediante soplante e grella de difusores de burbulla fina con funcionamento secuencial para favorecer a desnitrificación. Decantación secundaria en depósito en formigón armado de xeometría piramidal invertida de 6,25 m2 de superficie e 3,5 m de calado, con recirculación de lodos ao tratamento biolóxico. Espesamento de lodos purgados en depósito de 13 m 3, con dosificación de reactivos; e derivación do clarificado do espesador ao depósito de homoxeneización. As augas residuais industriais e fecais depuradas vértense ao rego Lombaos, afluente do río Mandeo, mediante condución de PEAD de 160 mm de diámetro e uns 68 m de lonxitude, no punto de coordenadas UTM (ETRS89): X=583.350; Y=4.771.007. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 25 de xaneiro de 2016 A xefa da Área de Vertidos Asdo.: Leticia Valladares López
10/02/2016 | Administración LocalMunicipal
Ribeira
Anuncio aprobación inicial modificación Ordenanza do viveiro de empresas

Ref/Secretaría Xeral/Maria Claudia Michiels Utrillo O Pleno da Corporación, na Sesión Ordinaria realizada o día 25 de Xaneiro de 2016, aprobou inicialmente a modificación da Ordenanza Reguladora do Viveiro de Empresas nos seguintes termos: Establécese, como contraprestación ao uso dos espazos do Viveiro, os seguintes prezos: Prezo local: 75€ + IVE Prezo uso sala usos múltiples (1 semana): 35€ + IVE Prezo uso sala usos múltiples (1 mes): 75€ +IVE (…….) 5. No caso de zona de traballo compartido (sala de usos múltiples) o pagamento realizarase por períodos semanais ou mensuais anticipados, segundo corresponda, nas arcas municipais, sendo necesaria a presentación no Concello do xustificante do pago para a ocupación do espazo. Establécese, como contraprestación ao uso dos espazos do Viveiro, as tarifas segundo se estipulan na ordenanza fiscal reguladora do prezo público polo uso dos servizos do Viveiro de Empresas vixente. (……) 5. No caso da zona de traballo compartido (sala de usos múltiples), este espazo será regulado en función da súa dispoñibilidade polo empregado municipal encargado do Viveiro de Empresas de Riveira, e terán dereito ao seu uso gratuíto tódolos emprendedores de acordo ca Ordenanza Reguladora do Viveiro de Empresas, previa autorización e solicitándoo ca debida antelación. O que se fai público coa fín de que os interesados poidan presentar reclamacións ou suxestións, no prazo de trinta días computados a partir do día seguinte ó da publicación do presente anuncio no BOP, e que serán resoltas pola Corporación. De non presentarse reclamacións ou suxestións no mencionado prazo, considerarase aprobado definitivamente sen necesidade de acordo expreso polo Pleno. Riveira, 2 de febreiro de 2016. O alcalde-presidente. Asdo. Manuel Ruiz Rivas
10/02/2016 | Administración LocalMunicipal
Tordoia
Aprobación provisional de desafectación dun tramo de camiño público de Croto a Guillufe

EXPEDIENTE: desafectación dun tramo de camiño público Croto a Guillufe, dunha superficie aproximada de 900 m2, que da acceso ás fincas denominadas Chousa do Campo co nº 769 e Espiño do Can co nº 10815 (fracción da finca nº 815) do Plano de concentración parcelaria de Gorgullos. ACORDO: aprobación Provisional. ÓRGANO E DATA: Concello Pleno, data 28 de xaneiro de 2016. OBXECTO: exame do expediente e formulación de alegacións. EFECTOS: se non se presentaran alegacións durante o prazo de exposición pública, entenderase definitivamente adoptado o acordo obxecto do expediente. Norma reguladora: artigo 8 do Real Decreto 1372/1986, do 13 de xuño, polo que se aproba o Regulamento de bens das entidades locais. En Tordoia a 29 de xaneiro de 2016 O Alcalde, Asdo.: Antonio Pereiro Liñares
10/02/2016 | Administración LocalMunicipal
Cabanas
Padrón contribuíntes taxa recollida de lixo 2016

Aprobado por Resolución desta Alcaldía de data 14 de xaneiro de 2016 o padrón de contribuíntes pola taxa de recollida de lixo correspondente ó exercicio de 2016, sométese a información pública na Secretaría do Concello polo prazo de quince días contados a partir da publicación do presente anuncio no BOP a efectos de exame e reclamacións. Cabanas, 14 de xaneiro de 2016. O Alcalde, Asdo.: Germán Castrillón Permuy.
10/02/2016 | Administración LocalMunicipal
Moeche
Aprobación definitiva do presuposto municipal para o exercicio 2016

Aprobado definitivamente o Orzamento xeral para o exercicio de 2.016 xunto cos seus anexos, asignación de subvencións nominativas e Bases de Execución por acordo adoptado polo Pleno do Concello en sesión celebrada o día 29 de decembro de 2015, acordo que é definitivo por non haber reclamación ou suxestión algunha no prazo de exposición ao público. E, en cumprimento do que dispón o artigo 169.3 do RDLeg 2/2004 de 5 de marzo, faise público o resumo a nivel de capítulos do devandito orzamento contra o cal poderá interporse directamente recurso contencioso-administrativo, ante a Sala do contencioso-administrativo do Tribunal Superior de Xustiza de Galicia, sen prexuízo de que se interpoña calquera outro que se estime pertinente. Na referida sesión, aprobouse tamén a plantilla e relación de postos de traballo desta Corporación, de acordo co preceptuado no artigo 127 do Real Decreto Lexislativo 781/1986 de 18 de abril, que se reproduce de seguido: Igualmente, prestouse aprobación o réxime de Retribucións dos membros da Corporación e indemnizacións por Razón do Servizo para o exercicio 2016 segundo o seguinte detalle: • Non se establece ningún cargo a desempeñar no réxime de dedicación total ou parcial parcial o seguinte: • Os membros da Corporación terán dereito a percibir as seguintes asignacións: Pola concorrencia efectiva a sesións de órganos de goberno do Concello, percibirán en concepto de asistencias os seguintes importes: • Sesións plenarias: 50 €/sesión cun máximo de 2 sesións retribuídas por mes. • Sesións da Xunta de Goberno Local: 200.€/sesión cun máximo de 2 sesións retribuídas por mes. • Reunións da Comisión Especial de Contas 50 €/sesión cun máximo dunha sesión retribuída por mes. • Reunións da Comisión de seguimento do PXOM.- 50 €/sesión cun máximo dunha sesión retribuída por mes. Moeche a 1 de febreiro de 2016 A Alcaldesa Asdo. Beariz Bascoy Maceiras
10/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.50974. Concello de Rois. Rois

ANUNCIO DE INFORMACIÓN PÚBLICA CLAVE: DH. V15.50974 O CONCELLO DE ROIS, de conformidade co artigo 245 do Regulamento do dominio público hidráulico, solicita autorización de vertido dun caudal de 24.601 m 3 /ano de augas residuais domésticas depuradas ao rego dos Casteláns, afluente do río Vilariño (cunca do río Ulla) procedentes da EDAR de Urdilde (T. M. Rois). As augas residuais domésticas procedentes do núcleo de Urdilde (T. M. Rois) son tratadas nun sistema de depuración compacto deseñado para 1.000 habitantes equivalentes e que consta dos seguintes dispositivos: – Arqueta con reixa de desbaste de 30 mm de luz de paso, cesta de recollida de sólidos e limpeza manual. – Separador de graxas de dimensións 0,7 x 0,7 x 0,7 m. – Reactor biolóxico aireado de 40 m 3 de capacidade e dimensións 2,5 m de diámetro e 8,63 m de profundidade, que consta de: decantador-dixestor con recirculación de lodos e filtro biolóxico. Unha vez depuradas estas augas residuais son vertidas, previo paso por unha arqueta de toma de mostras, ao rego dos Casteláns, afluente do río Vilariño (cunca do río Ulla) a través dun conduto de 315 m de diámetro e 42 m de lonxitude. As coordenadas UTM do punto de vertido ao rego dos Casteláns, afluente do río Vilariño (cunca do río Ulla) destas augas residuais depuradas son: X=522.202; Y=4.742.460 –datum ETRS89–. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 25 de xaneiro de 2016. A xefa da Área de Vertidos Asdo.: Leticia Valladares López
10/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.48135. Carburantes de Teixeiro, S. L. Cuntis

ANUNCIO DE INFORMACIÓN PÚBLICA CLAVE: DH. V15.48135 CARBURANTES DE TEIXEIRO, S. L., de conformidade co artigo 245 do Regulamento do dominio público hidráulico, solicita autorización para o vertido con destino final nun regato tributario do río Mandeo (cunca do río Mandeo) dun caudal máximo de 13,84 m 3 /ano de augas residuais industriais depuradas procedentes da estación de servizo localizada na estrada N-634, km.663 - Teixeiro (T. M. Curtis). As augas residuais industriais procedentes das zonas de subministro e descarga de combustibles e da zona de subministro de aire-auga son recollidas e canalizadas cara un separador de hidrocarburos de clase I de 3 l/s de capacidade de tratamento e constituído por decantador, célula coalescente e obturador de saída. Logo do seu tratamento, estas augas residuais vértense, previo paso por unha arqueta de toma de mostras, a unha arqueta que recolle as augas pluviais procedentes das instalacións no punto de coordenadas UTM (ETRS89): X=580.982; Y=4.778.782; e as canaliza por un conduto de PVC de 200 mm de diámetro e 280 m de lonxitude, a un regato tributario do río Mandeo (cunca do río Mandeo) no punto de coordenadas UTM (ETRS89): X=581.114; Y=4.778.991. As augas residuais fecais xeradas nos aseos da estación de servizo son recollidas nun depósito estanco e posteriormente xestionadas por xestor autorizado. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no edificio administrativo da Xunta de Galicia en Monelos, na rúa Vicente Ferrer, núm.2-9.º andar, da Coruña, onde se atopa exposto o proxecto para que poida ser examinado por quen desexe. Santiago de Compostela, 25 de xaneiro de 2016. A xefa da Área de Vertidos Asdo.: Leticia Valladares López
10/02/2016 | Administración LocalMunicipal
Ames
Aprobación inicial do Regulamento orgánico municipal do Concello de Ames

En sesión plenaria de 28 de xaneiro de 2016 prestouse aprobación inicial ao Regulamento orgánico municipal do Concello de Ames En cumprimento do acordo plenario de 28 de xaneiro, dito acordo de aprobación inicial sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 30 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial do Regulamento orgánico municipal do Concello de Ames, quedará elevado a definitivo de forma automática. Ames, 2 de febreiro de 2016 O alcalde José M. Miñones Conde
10/02/2016 | Administración LocalMunicipal
Bergondo
Secretaría
Aprobación inicial da Ordenanza reguladora das medidas económicas municipais de apoio ás familias

O Pleno do Concello de Bergondo, en sesión ordinaria celebrada o día 28 de xaneiro de 2016, aprobou inicialmente a Ordenanza reguladora das medidas económicas municipais de apoio ás familias. Por medio do presente edicto ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo na secretaría do Concello e aos efectos de que polos interesados se poidan presentar as reclamacións ou suxerencias que se estimen oportunas. Expoñerase tamén na páxina web municipal www.bergondo.es o texto íntegro da ordenanza. De conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación á que fai referencia o artigo 70.2 da Lei 7/1985, de 2 de abril. Bergondo, 1 de febreiro de 2016 A alcaldesa. Cristian Patricio Semmler Anguitar
10/02/2016 | Administración LocalMunicipal
Santiago de Compostela
Sección Municipal de Contratación
Correción erro do anuncio de licitación das obras incluídas no proxecto de reurbanización da rúa de San Pedro

CORRECCIÓN DE ERROS DO ANUNCIO DE LICITACION DAS OBRAS INCLUÍDAS NO PROXECTO DE REURBANIZACIÓN DA RÚA DE SAN PEDRO Producido erro por omisión na transcrición do anuncio 2013/4102 do Concello de Santiago de Compostela publicado no BOP da provincia da Coruña número 68, do día 10 de abril de 2013, faise pública a seguinte omisión: “FINANCIAMENTO: O gasto correspondente a esta contratación, forma parte das actuacións incluídas no Programa Urbana Santiago Norte, cofinanciado pola Unión Europea con cargo ao Fondo Europeo de Desenvolvemento Rexional (FEDER), dentro do Eixo número 5 (Desenvolvemento sostible local e urbano) do Programa Operativo do FEDER en Galicia para o período 2007-2013”. O que se fai público para xeral coñecemento. Santiago de Compostela, 29 de xaneiro de 2016. O alcalde Asdo.: Martiño Noriega Sánchez
10/02/2016 | Administración LocalMunicipal
Cedeira
Aprobación definitiva orzamento Concello Cedeira 2016

De conformidade con o disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, comunícase que o Pleno da Corporación, en sesión celebrada o día 8 de xaneiro de 2016, adoptou acordo de aprobación inicial do Presuposto para 2016. Publicouse o anuncio de exposición pública no BOP 7 do 13 de xaneiro de 2016 sen que se presentasen reclamacións, segundo consta no certificado da Secretaría do Concello, polo que elevouse a definitivo o acordó de aprobación provisional. O resumo por Capítulos do Presuposto o seguinte: Así mesmo, de conformidade co disposto no artigo 127 do Real Decreto Lexislativo 781/1986, do 18 de abril, procédese conxuntamente á publicación íntegra do cadro do persoal ao servizo desta Entidade. Contra a aprobación definitiva do dito orzamento e do catálogo de postos poderá interpoñerse directamente ou recurso contencioso-administrativo ante o Tribunal e na forma e prazos que establece a estes efectos a Lei 29/1998, do 13 de xullo, reguladora dá xurisdición contencioso-administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en dereito. Cedeira, 05 de febreiro de 2016 O ALCALDE, Pablo Diego Moreda Gil
25/02/2016 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal aos interesados, en aplicación do disposto no artigo 59.5 da Lei 30/92, de 26 de novembro, de Réxime xurídico das administración públicas e do procedemento administrativo común, publícase para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución Reitoral do 27 de abril de 2012 sobre o Procedemento para a recadación de “impagados” por prezos públicos de matrícula, durante o prazo de 10 días naturais, contados desde o seguinte ao da publicación deste anuncio, o interesado terá á súa disposición o expediente para que de acordo co artigo 84 da Lei 30/92 de 26 de novembro, poida alegar e presentar os documentos/xustificantes que estimen pertinentes ante a Administración da Facultade de Ciencias da Educación, Campus de Elviña, na Coruña, teléfono 981 167000, extensión 4608. A Coruña, 10 de febreiro de 2016 A Decana, Ana Iglesias Galdo
25/02/2016 | Administración LocalMunicipal
A Pobra do Caramiñal
Modificación delegación concellerías

A Alcaldía- Presidencia do Concello da Pobra do Caramiñal, en data 20 de xaneiro de 2016, ditou a resolución o seguinte teor literal: Tendo en conta que por resolución de alcaldía nº 406/2015 efectuouse por esta Alcaldía as correspondentes delegacións especiais nos concelleiros do equipo de goberno, asignando á concelleira DONA GENOVEVA HERMO SANTOS as correspondentes a Educación, Cultura, Deportes, Medioambiente e Servizos Municipais. Estimando esta Alcaldía que o tamén concelleiro D. Miguel Alamancos Sobrido ten asignada a concellería de Persoal, por medio do presente, 1º.- Cesar na anteriormente referida delegación a Dª Fanta Guyot Toy, que pasará a ostentar as delegacións de Educación, Cultura, Deportes e Medio Ambiente.2º.- Asignar ao concelleiro D. Miguel Alamancos Sobrido a delegación especial de Servizos Municipais, xunto cas de Servizos Sociais, Sanidade, Mocidade e Persoal. Dese conta da presente resolución ao Pleno da Corporación na primeira sesión que celebre, cumprindo deste xeito co disposto no artigo 42 do Regulamento de Organización, Funcionamento e Réxime Xurídico das Entidades Locais do 28 de novembro de 1986.” A Pobra do Caramiñal, 15 de febreiro de 2016. O Alcalde, Asdo. José Luis Piñeiro García.
25/02/2016 | Administración LocalMunicipal
Brión
Aprobación inicial do regulamento de funcionamento da Escola Infantil Municipal do Concello

O Pleno do concello en sesión de data 17.02.2016 aprobou inicialmente o regulamento de funcionamento da escola infantil municipal do concello. De conformidade co disposto no art.49 da Lei 7/85, do 2 de abril, reguladora das bases de réxime local, sométese o expediente ao trámite de información pública e audiencia aos interesados polo prazo de trinta días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións e suxestións que estimen oportunas. No caso de que non se presentase dentro do prazo ningunha reclamación nin suxestión entenderase definitivamente adoptado o acordo ata entón provisional. Brión, 17 de febreiro de 2016 O alcalde José Luis García García
25/02/2016 | Administración LocalMunicipal
Mugardos
Padróns do servizo de axuda no fogar de prestación básica e dependencia de xaneiro de 2016

A resolución da Alcaldía 0088/2016 do 15/02/2016 aprobou os padróns fiscais correspondentes ao mes de xaneiro do exercizo 2016 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses, do día 15/02/2016 ata o 15/04/2016. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 17 de febreiro de 2016 O alcalde Juan Domingo de Deus Fonticoba
25/02/2016 | Administración LocalMunicipal
Brión
Aprobación provisional de derrogación da Ordenanza fiscal reguladora da taxa por prestación do servizo de apoio psicoterapéutico e estimulación / reeducación da linguaxe

O Pleno do concello en sesión de data 17.02.2016 aprobou provisionalmente a derrogación da ordenanza fiscal reguladora da taxa por prestación do servizo de apoio psicoterapéutico e estimulación / reeducación da linguaxe, publicada no BOP do 07.11.2002. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo, ata entón provisional, sen necesidade de acordo plenario, debendo facerse publicación no BOP. Brión, 17 de febreiro de 2016 O alcalde José Luis García García
25/02/2016 | Administración LocalMunicipal
Negreira
Anuncio relativo á aprobación definitiva do cadro de tarifas dos servicios de subministro de auga e da rede de sumidoiros do exercicio 2016

ANUNCIO Aprobado definitivamente, ó non terse presentado reclamacións, o novo cadro de tarifas dos servizos de subministro de auga e da rede de sumidoiros, que resultou aprobado provisionalmente polo Pleno da Corporación de data 09 de novembro de 2015, publícase seguidamente o referido cadro de tarifas ó abeiro do establecido no artigo 17 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. TARIFAS DO SERVIZO MUNICIPAL DE ABASTECEMENTO DE AUGAS, ANO 2016 TARIFAS SERVIZO ABASTECEMENTO TARIFAS SERVIZO SANEAMENTO a) Usuarios que sexan aboados do servizo de abastecemento: b) Usuarios que non sexan aboados do servizo de abastecemento: COTAS DE CONSERVACIÓN ACOMETIDAS E CONTADORES XESTIÓN DE COBRO ÓS ABOADOS MOROSOS DESPRECINTADO DE CONTADOR CONEXIÓN Á REDE DE ABASTECEMENTO E PRECINTADO DE RACORES PREZOS DE ACOMETIDAS E CONTADORES Ano 2016 1.–ACOMETIDAS Realízase o cálculo para a acometida normal de 5,00 m de lonxitude máxima (1 a 5 m) MATERIAIS – Collarín de toma – Enlaces – Tubería de P. E. B. D.: 1 a 5 m – Chave de paso – Arquetilla de 15 x 25 cm OBRA CIVIL – Arqueta para colocación de tapa de 15 x 25 – 1 a 5 metros lineais de gabia (apertura, peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na gabia. Incremento no prezo da acometida para lonxitudes superiores a 5 m 2.–CONTADORES 2.1.–CONTADOR DE 13/15/20 mm Instalación en batería de contadores ou similar – Contador. – Válvula antiretorno – Pezas de conexión TOTAL 13/15 mm 72,89 €/ud.20 mm 91,34 €/ud.2.2.–CONTADOR DIAMETRO SUPERIOR A 20 mm Farase presuposto para cada caso.2.3.–TARIFA DE CONTADORES (sen colocación) Todos os prezos se verán gravados co I. V. E. correspondente. Negreira, 15 de febreiro de 2016. Jorge Jesús Tuñas Caamaño Alcalde-presidente
25/02/2016 | Administración LocalMunicipal
Brión
Aprobación provisional da Ordenanza fiscal reguladora da taxa pola utilización dos servizos da Escola Infantil Municipal do Concello

O Pleno do concello en sesión de data 17.02.2016 aprobou provisionalmente a ordenanza fiscal reguladora da taxa pola utilización dos servizos de escola infantil municipal do concello. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo ata entón provisional, sen necesidade de acordo plenario, debendo publicarse integramente no BOP para a súa entrada en vigor. Brión, 17 de febreiro de 2016 O alcalde José Luis García García
25/02/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do calendario laboral para o ano 2016 do convenio colectivo do sector de carpintería e ebanistería da provincia da Coruña

Vista a acta da xuntanza celebrada o día 04.01.2016 pola comisión negociadora do convenio colectivo do sector de carpintaría e ebanistería da provincia da Coruña (código15000805011982), na que se aproba o calendario laboral para o ano 2016, de conformidade co disposto no artigo 90.º.2 e 3.º do Real decreto lexislativo 2/2015, de 23 de octubre, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia, esta Xefatura Territorial de Economía, Emprego e Industria RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 8 de febreiro de 2016. O xefe territorial Isidoro Martínez Arca ACTA DA MESA NEGOCIADORA DO CONVENIO COLECTIVO PROVINCIAL DE INDUSTRIAS DE CARPINTERÍA E EBANISTERÍA DE A CORUÑA DATA: 04/01/2016 HORA: 10.00 LUGAR: SEDE Federación de Empresas de Carpintería y Ebanistería de Galicia (A Coruña) POLA REPRESENTACIÓN SINDICAL: CC. OO. • Sandeep Martin de la Hinojosa Trecet CIG • Patricia Barbara Hidalga Barbeta • Sergio Ismael Shields Pesci POLA REPRESENTACIÓN PATRONAL: • Natalia Valeria Goutayer Rimoldi • Steven John Filgaira Querencias (asesor) En A Coruña, sendo as 10.00 horas do día 4 de xaneiro de 2016, reúnense os compoñentes da comisión negociadora do convenio provincial de industrias de carpintería e ebanistería de A Coruña que se expresan ao marxe, aos efectos de establecer o calendario laboral do sector que rexerá no presente ano 2016, cun total de 1.752 horas de traballo efectivo establecidas en convenio colectivo. En consecuencia páctanse como festivos os que figuran no calendario axunto (ANEXO I), e que son os seguintes: • 9 de febreiro • 16 de maio • 31 de outubro • 5, 7 e 9 de decembro Os días F. C. que figuran no calendario, se coinciden con período vacacional, non computan a os efectos de F. C. Así mesmo, cando un festivo local coincida cun festivo de convenio (F. C.), este pasará ao día laboral anterior. Finalmente, acórdase facultar a Sergio Ismael Shields Pesci, con D. N. I.XXXXXXXXX, para a realización dos trámites do presente acordo ante a Consellería de Traballo e Benestar da Xunta de Galicia, aos efectos da súa homologación e posterior publicación no Boletín Oficial da Provincia. E en proba de conformidade, asínase a presente acta no lugar e data arriba indicados.
25/02/2016 | Administración LocalMunicipal
Oleiros
Área Económica
Aprobación padróns provisionais taxa auga, sumidoiro e canon xunta 4º trimestre 2015

Aprobación padrón taxa auga, sumidoiro e canon da auga, cuarto trimestre 2015 relativo ós inmobles sitos na Zona “B” (Parroquias de Oleiros, Perillo, Maianca, Serantes, Dexo e Urbanización Dos Regos). ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 460/2016, de data 3 de febreiro. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de febreiro do 2016 ao 31 de marzo do 2016. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 8 de febreiro do 2016. A 1ª Tte. Alcalde-Delegada de Economía e Facenda Asdo.: Mª. Segundo Gonzalo Berjoyo Ararat
15/02/2016 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga, conservación de contadores, canon da auga, coeficiente de vertedora e saneamento, correspondente ao 4º trimestre de 2015

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 4º trimestre de 2015, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ate 01 de abril de 2016, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA,29 de XANEIRO 2016. O SR. ALCALDE Asdo./ Jorge Jesús Tuñas Caamaño.
15/02/2016 | Administración LocalMunicipal
Noia
Administración Financeira. Intervención
Anuncio de renuncia e nomeamento de concelleiros da Xunta de Goberno Local

ANUNCIO RESOLUCIÓN DA ALCALDÍA NÚMERO 158/2016 Con data tres de febreiro de dous mil dezaseis ditouse resolución de alcaldía número 158, na que se aproba o seguinte: Primeiro. –Aceptar as renuncias presentadas por don Zoumana Hibbert Guil e don Abdelmoughit Munto Sanchez Paniagua e nomear ós seguintes concelleiros e concelleiras membros da Xunta de Goberno Local do Concello de Noia: DON ERLAN MAURICIO DANIEL CAPLEA TRIGUERO DONA Martha Lucila Sacho Caraset. –Comunicar esta resolución a todos os concelleiros e concelleiras afectados e ós xefes das diferentes áreas e servizos municipais, para o seu coñecemento e efectos, lembrándolles que, de conformidade co art.177 do RD 2568/1986, para que os expedientes conclusos poidan incluírse na orde do día dunha sesión, haberán de estar en poder da Secretaría, coa correspondente proposta de acordo e co documento contable de consignación presupostaria suficiente, no seu caso, tres días antes do sinalado para realizala. Terceiro. –Ordenar a publicación da presente Resolución no Boletín Oficial da Provincia da Coruña e notificala ós interesados e ás interesadas, coa indicación de que pon fin á vía administrativa e contra a cal poderase interpoñer, potestativamente, recurso de reposición ante o mesmo órgano que ditou o acto, no prazo dun mes contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Cuarto. –Dar conta do presente acordo ó Pleno na seguinte sesión que se convoque. Noia, 03 de febreiro de 2016. O alcalde Asdo.: Miguel Angel Paz Barreiro
15/02/2016 | Administración LocalMunicipal
Betanzos
Licitacion obra: mellora de infraestructuras urbanas de Betanzos

a) Organismo: Concello de Betanzos b) Dependencia que tramita o expediente: Negociado de Contratación -Descripción do obxecto: “mellora infraestructuras urbanas de Betanzos” a) Tramitación: ordinaria b) Forma: Procedemento aberto cun único critero de valoración (factor prezo) 4.-Presuposto base de licitación.: 112.594,31 € (IVE incluido) Provisional: non se esixe Definitiva: 5% do prezo de adxudicación (sen IVE) 7.-Obtención de información e documentación a) Entidade: Concello de Betanzos, PERFIL DO CONTRATANTE (www.betanzos.net) b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 e) Data límite de obtención de documentos e información: hasta ás 12:00 do último día de presentación de proposicións a) Data límite de presentación: 26 días naturais contados a partir do día seguinte da publicación deste anuncio no BOLETIN OFICIAL DA PROVINCIA. b) Documentación a presentar: A que consta no prego de condicións administrativas e técnicas c) Lugar de presentación: Praza de Galicia nº1 ( Edificio Liceo), Betanzos, 15300 a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: quinto día hábil seguinte ao de finalización do prazo de presentación de proposicións, pasando ao luns de rematar en sábado e) Hora: 13 horas Betanzos, 4 de febreiro de 2016 O ALCALDE, Asdo: José Ramón García Vázquez
15/02/2016 | Administración LocalMunicipal
Ames
Delegación das funcións da Alcaldía do día 5 de febreiro de 2016

ANUNCIO Mediante Decreto desta Alcaldía 192/2016, de 4 de febreiro de 2016, delegouse a totalidade das funcións da Alcaldía do día 5 de febreiro de 2016 na primeira tenente de alcalde, Genma Otero Uhía. O que se fai público de conformidade co disposto na lexislación vixente. Ames, 4 de febreiro de 2016. O alcalde José M. Miñones Conde
15/02/2016 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Infraestruturas
Edicto de informacion pública previa á aprobacion do Plan de despregamento de fibra óptica ata o fogar e Plan bianual de obras no municipio da Coruña presentado por Vodafone España, S. A. U.

EDICTO PERÍODO DE INFORMACIÓN PÚBLICA DO PLAN DE DESPREGAMENTO DE FIBRA ÓPTICA ATA O FOGAR E PLAN BIANUAL DE OBRAS NO MUNICIPIO DA CORUÑA PRESENTADO POR VODAFONE ESPAÑA, S. A. U. A Xunta de Goberno Local, na súa sesión celebrada o día 29 de xaneiro do 2016, adoptou, entre otros, o acordo de toma de coñecemento do PLAN DE DESPREGAMENTO DE FIBRA ÓPTICA ATA O FOGAR E PLAN BIANUAL DE OBRAS NO MUNICIPIO DA CORUÑA, presentados pola entidade VODAFONE ESPAÑA, S. A. U., que conteñen unha definición de propostas de actuacións e intervencións nos diferentes barrios da cidade para o despregamento da infraestrutura de telecomunicacións citada, así como as obras a realizar. Para o efecto, disponse a apertura dun PERÍODO DE INFORMACIÓN PÚBLICA sobre os documentos presentados por un PRAZO DE CONSULTA DE QUINCE DÍAS HÁBILES, a contar desde a publicación edictal do presente anuncio no Boletín Oficial da Provincia, de conformidade co prevido no art.86 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, coa finalidade de dar a coñecer os citados plans e informar á cidadanía da existencia dos mesmos así como das actuacións que se propoñen para os despregamentos, tendo en conta que a aprobación dos documentos non implica a autorización das devanditas actuacións, que deberán ser obxecto de solicitude e obtención das preceptivas licenzas para a súa execución. Durante o devandito período de información, os documentos poderán consultarse no lugar e hora que se indican no presente anuncio, podendo os interesados ou afectados formular ALEGACIÓNS NO PRAZO DE 20 DÍAS HÁBILES, a contar desde a finalización do prazo de consulta. LUGAR E HORARIO DE CONSULTA: oficinas municipais do Servizo de Infraestruturas - Departamento de Servizos Xerais, situadas na rúa Castiñeiras, 21-23 desta cidade, en horario de 9 a 14 horas, previa cita no teléfono 981 18 42 37. Os gastos de publicación e difusión do presente anuncio serán por conta da entidade interesada. A Coruña, 3 de febreiro do 2016. O ALCALDE, P. D. (Decreto de delegación publicado no BOP núm.15, de data 25 de xaneiro de 2016) O director da Área de Rexeneración Urbana e Dereito á Vivenda Jorge Cao Abad
15/02/2016 | Administración LocalMunicipal
A Laracha
Modificación RPT. Creación posto animadora cultural

Aprobación definitiva modificación da Relación de Postos de Traballo do Concello da Laracha O Pleno municipal en sesión de 20 de novembro de 2015, aprobou inicialmente modificar a Relación de postos de traballo do Concello da Laracha. O expediente permaneceu exposto ao público durante vinte días hábiles, a contar do seguinte ao da publicación do correspondente anuncio no Boletín Oficial da Provincia nº 230 do 1 de decembro de 2015. Durante dito período presentouse unha alegación. O Pleno da Corporación, en sesión ordinaria de 29 de xaneiro de 2016 resolveu a alegación a vista do informe emitido polo secretario da Corporación e do ditame favorable da Comisión Informativa Permanente de Asuntos Xerais do Pleno, adoptando o seguinte ACORDO: PRIMEIRO.- Comunicar a […]en contestación á súa alegación presentada en relación coa aprobación inicial da modificación da Relación de postos de traballo do Concello da Laracha incorporando un posto de traballo denominado Animador/a Cultural, acordada polo Pleno da Corporación o 20 de novembro de 2015, que: […] SEGUNDO. - Modificar definitivamente a Relación de postos de traballo do Concello da Laracha, no sentido de incorporar un posto de traballo de animador cultural, de conformidade coa valoración e descrición que constan no expediente da RPT do Concello da Laracha, incluído no Departamento de Cultura e Deportes (05), unidade de cultura (05.02) co código 05.02.00.01, tipo de persoal: laboral, grupo: IV, nivel: 16, titulación: graduado en ESO ou equivalente e flexibilidade horaria para asistir a eventos fóra da xornada habitual de traballo. TERCEIRO.- Publicar a modificación da Relación de postos de traballo no Boletín Oficial de la Provincia e remitir unha copia da mesma á Administración do Estado e ao órgano competente da Comunidade Autónoma no prazo de trinta días. CUARTO.- Notificar o anterior acordo á persoa que presentou alegacións. QUINTO.- Contra este acordo poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación do texto no Boletín Oficial da Provincia. A Laracha, 5 de febreiro de 2016 O alcalde José Manuel López Varela
15/02/2016 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos, cuarto trimestre do ano 2015, que rexerá para o Concello de Oleiros, zona B, que comprende Oleiros-Perillo-Maianca-Serantes-Dexo-Urb. Os Regos

O Presidente do Consorcio “As Mariñas” mediante resolución de data 04/02/2016, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2015, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB OS REGOS. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 4 de febreiro de 2016 O Presidente José Antonio Santiso Miramontes